Imtella' Awwissu 17, 2021 - Aġġornata 17 Ta' Awwissu, 2021 12:42pm In-numru ta' persuni li għandhom il-Covid niżel għal 604 wara li fl-aħħar 24 siegħa feġġew 54 każ ġdid waqt li fiequ 57. Fl-Isptar Mater Dei hemm 41 persuna li qed jingħataw il-kura minħabba li għandhom il-virus bi tlieta jinsabu fl-ITU. Il-każijiet il-ġodda ħarġu minn 3,112 'swab test' li tellgħu t-total ta' testijiet s'issa għal 1,146,206 u n-numru ta' dawk li ħadu l-virus għal 35,434. Bil-każijiet ġodda ta' fejqan telgħu għal 34,001 dawk li, skont l-awtoritajiet, irkupraw mill-pandemija. Sal-bieraħ kienu ngħataw 786,015 doża tat-tilqima b'408,546 minnhom ikunu l-ewwel doża. Dawk li ħadu t-tilqima b'mod komplut huma 405,578. Kienet rappurtata l-mewt ta' anzjana ta' 62 sena u ta' anzjan ta' 91 sena biex in-numru tal-vittmi tela' għal 433.